  Анжелика Тихонова корреспондент 2020-тӥ арын 1-тӥ оштолэзьысен Россиын, озьы ик Удмуртиын, мерлыко пенсиос 6,1 процентлы будозы. Со сярысь  ивортэ. Кунэн тыриськись пенсиос, соос пӧлын мерлыко пенсиос, 1-тӥ оштолэзьысен 6,1 процентлы йылозы – пенсионерлы улыны тырмымон шуыса юнматэм коньдонлэн быдӟалаез 2019-тӥ арын будэмъя Россиысь Пенси фондИндексация улэ 3 миллион 800 сюрс пала адями шедёз. Солы ватсаса 21 миллиард 700 миллион манет висъялозы.  Озьы ик Быдӟым Атыкай оже пыриськемъёслы, техногенной шимучыръёсын шугадӟонэ шедемъёслы, «Жителю блокадного Ленинграда» пусэн пусъемъёслы, призывъя ожгар служба нуэмъёслы, соослэн семьяоссылы но мукет категориослы тыронъёслэн быдӟалазы йылоз. Пусъём, мерлыко пенсиез басьто арлыдоос, кинлэн ужам аръёссы пусйымтэ яке со ужъя пенсия басьтыны тырмыт ӧвӧл ке. Озьы ик та кун тыронэз сӧсыръёслы но анайтэк яке атайтэк кылем нылпиослы сёто. Озьы ик туэ оштолэзе Росси азьмуртлэн Быдӟым Атыкай ожысь ветеранъёслы но сӧсыръёслы, концлагерьёсын пукемъёслы но ожгарчиослэн пал кышнооссылы, пал кузпалъёссылы одӥг пол тыриськись коньдон сётозы. Со сяна, соос улосвыл тыриськонъёсты басьтозы на.  Тегъёс: Мерлык Ижкар Удмуртия пенсия коньдон  